Държавен вестник, бр. 9, 2011 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  9
и на партиите и коалициите от партии, които 
имат членове на Европейския парламент, но 
не са парламентарно представени, кметът на 
общината не по-късно от 30 дни преди избор­
ния ден изпраща на районната или общинската 
избирателна комисия предложенията, направени 
от парламентарно представените партии и ко­
алиции от партии и от партиите и коалициите 
от партии, които имат членове на Европейския 
парламент, но не са парламентарно представени.
(6) В случаите, когато е постигнато съгласие, 
кметът представя в районната или в общинската 
избирателна комисия: 
1. писмено предложение за състав на секци­
онните избирателни комисии заедно със списък 
на резервните членове, което съдържа имената 
на предложените лица, единен граждански номер, 
длъжност в комисията, образование, специалност 
и партията или коалицията от партии, която ги 
предлага;
2. документите по ал. 2 и 3, представени от 
партиите и коалициите от партии;
3. протоколите от проведените консултации 
с представителите на партиите и коалициите 
от партии, включително и писмените им въз­
ражения;
4. копие от съобщението за провеждане на 
консултациите и начина на оповестяването му.
(7) Предложението на кмета по ал. 6 се пра­
ви не по-късно от 30 дни преди изборния ден.
(8) Когато кметът на общината не е напра­
вил предложение в срока по ал. 7, той изпраща 
незабавно всички документи от проведените 
консултации в районната или общинската из­
бирателна комисия.
(9) В случаите, когато е постигнато съгласие, 
районната или общинската избирателна комисия 
назначава секционните избирателни комисии по 
предложението на кмета на общината, направено 
по реда на ал. 6.
(10) В случаите, когато не е постигнато съ­
гласие или кметът на общината не е направил 
предложение в срока по ал. 7, районната или 
общинската избирателна комисия назначава сек­
ционните избирателни комисии по направените 
предложения на парламентарно представените 
партии и коалиции от партии и на партиите и 
коалициите от партии, които имат членове на 
Европейския парламент, но не са парламентарно 
представени.
(11) Когато районната или общинската из­
бирателна комисия не назначи в срока по ал. 1 
секционните избирателни комисии, тя изпраща 
незабавно цялата документация в Централната 
избирателна комисия, която назначава секци­
онните избирателни комисии.
Състав
Чл. 35. (1) Броят на членовете на секционните 
избирателни комисии, включително председател, 
заместник-председател и секретар, е:
1. за секции с до 500 избиратели включител­
но – до 7 членове, но не по-малко от 5;
2. за секции с над 500 избиратели – до 9 
членове, но не по-малко от 5.
(2) Броят на членовете на подвижните сек­
ционни избирателни комисии, включително 
председател, заместник-председател и секретар, 
е до 7 членове, но не по-малко от 5.
(3) При определяне състава и ръководствата 
на секционните избирателни комисии в рамките 
на изборния район по чл. 67, ал. 1, на района 
по чл. 68, ал. 2 и чл. 69, ал. 2 и на изборния 
район по чл. 70 се запазва съотношението между 
партиите и коалициите от партии, представени 
в Централната избирателна комисия.
(4) При избори за народни представители, 
президент и вицепрезидент на републиката и за 
членове на Европейския парламент от Републи­
ка България партиите и коалициите от партии, 
които имат членове на Европейския парламент, 
но не са парламентарно представени, имат пра­
во на не повече от две на сто от членовете на 
секционните избирателни комисии в рамките на 
изборния район по чл. 67, ал. 1 или на района 
по чл. 68, ал. 2 или по чл. 69, ал. 2.
(5) При избори за общински съветници и 
кметове партиите и коалициите от партии, ко­
ито имат членове на Европейския парламент, 
но не са парламентарно представени, имат 
право на не повече от две на сто от членовете 
на секционните избирателни комисии, но не 
по-малко от един член в рамките на изборния 
район по чл. 70.
Правомощия
Чл. 36. (1) Секционната избирателна комисия 
в страната:
1. следи за спазване на този кодекс в избор­
ното помещение и в района на секцията;
2. съдейства за подреждане на изборното 
помещение според изискванията на този кодекс 
и с оглед осигуряване на достъп до гласуване 
на лица с увреждане на опорно-двигателния 
апарат или на зрението;
3. осигурява свободното и спокойно протичане 
на гласуването в избирателната секция;
4. преброява гласовете за кандидатските листи 
при всички видове избори; преброява предпо­
читанията (преференциите) за кандидатите на 
партии и коалиции от партии при избори за 
народни представители и за членове на Ев­
ропейския парламент от Република България; 
изготвя протокол за резултата от гласуването в 
избирателната секция и го предава на район­
ната, съответно на общинската избирателна 
комисия в срок до 24 часа след приключване 
на гласуването; 
5. предава останалите книжа и материали на 
общинската, съответно на областната админи­
страция в срока по т. 4;
6. разглежда жалби, по които се произнася 
незабавно, като решението се съобщава веднага 
на жалбоподателя;
7. обявява на общодостъпно място пред из­
бирателната секция резултатите от гласуването;